**SZERZŐDÉSÁTRUHÁZÁS**

*(tervezet)*

amely létrejött egyrészről a

**Közép-Duna Vidéke Hulladékgazdálkodási Önkormányzati Társulás** (8154 Polgárdi, Batthyány u. 132., KSH azonosító: 15592475-8412-327-07, Adószám: 15592475-2-07, képviseli: dr. Cser-Palkovics András a Társulási Tanács elnöke), mint átruházó (a továbbiakban: **Átruházó**)

másrészről a

**Duna-Tisza közi Hulladékgazdálkodási és Környezetvédelmi Önkormányzati Társulás** (6000 Kecskemét, Kossuth tér 1., KSH azonosító: 15838258-8411-327-03; adószám: 15838258-2-03; képviseli: Dr. Szeberényi Gyula Tamás a Társulási Tanács elnöke), mint átvállaló (a továbbiakban: **Átvállaló**)

harmadrészről a

**DTKH Duna-Tisza közi Hulladékgazdálkodási Nonprofit Korlátolt Felelősségű Társaság** (6000 Kecskemét, Kisfái 248 0737/12 hrsz, cégjegyzékszám: 03-09-131340, adószám: 12564392-2-03, képviseli: Agatics Roland ügyvezető), mint hulladékgazdálkodási közszolgáltató (a továbbiakban: **Szolgáltató**)

között a mai napon, az alábbi tartalommal:

**I. Előzmények**

1. Szerződő felek rögzítik, hogy a Közép-Duna Vidéke Hulladékgazdálkodási Önkormányzati Társulás 2017. szeptember 29-én - a tagi önkormányzatok által átruházott hatáskörében eljárva, közbeszerzési eljárás lebonyolítását követően - szerződést *(a továbbiakban: Közszolgáltatási szerződés)* kötött a tagi önkormányzatok ellátási területére a hulladékgazdálkodási közszolgáltatás teljes körű ellátása céljából a DTKH Duna-Tisza közi Hulladékgazdálkodási Nonprofit Korlátolt Felelősségű Társaság jogelődjével, az „ÖKOVÍZ” Önkormányzati Kommunális és Víziközmű Üzemeltető Nonprofit Korlátolt Felelősségű Társasággal 7 év időtartamra.

2. A Közszolgáltatási szerződés területi hatálya a következő tagönkormányzatokra *(a továbbiakban: Érintett önkormányzatok)* terjed ki:

Akasztó Község Önkormányzata, Apaj Község Önkormányzata, Áporka Község Önkormányzata, Apostag Község Önkormányzata, Bugyi Nagyközség Önkormányzata, Dömsöd Nagyközség Önkormányzata, Dunaegyháza Község Önkormányzata, Dunatetétlen Község Önkormányzata, Dunavecse Város Önkormányzata, Kiskunlacháza Nagyközség Önkormányzata, Kunpeszér Község Önkormányzata, Kunszentmiklós Város Önkormányzata, Majosháza Község Önkormányzata, Ráckeve Város Önkormányzata, Szalkszentmárton Község Önkormányzata, Szigetcsép Község Önkormányzata, Szigetszentmárton Község Önkormányzata, Szigetújfalu Község Önkormányzata, Taksony Nagyközség Önkormányzata, Tass Község Önkormányzata, Lórév Község Önkormányzata, Makád Község Önkormányzata, Szigetbecse Község Önkormányzata, Ócsa Város Önkormányzata.

3. Szerződő felek rögzítik, hogy a jelen szerződés I.2. pontjában megjelölt Érintett önkormányzatok az NHKV Nemzeti Hulladékgazdálkodási Koordináló és Vagyonkezelő Zrt. területi optimalizáció érdekében tett szakmai intézkedéseinek és döntéseinek eleget téve 2019. december 31. napjával megszüntették tagsági jogviszonyukat Átruházóval és azt megelőzően egyenként tagsági jogviszonyt létesítettek Átvállalóval.

4. Szerződő felek rögzítik, hogy a jelen szerződés I.2. pontjában felsorolt Érintett önkormányzatok hulladékgazdálkodási feladat- és hatásköreit az önkormányzatok képviselő-testületeinek döntései alapján az Átruházóval történő tagsági jogviszony megszűnését követően az Átvállaló gyakorolja.

5. Szerződő felek rögzítik, hogy az Átvállaló teljes ellátási területén a hulladékgazdálkodási közszolgáltatási feladatokat a Szolgáltatólátja el.

6.

**II. Szerződésátruházás**

1. A fentiekre tekintettel Szerződő felek megállapodnak, hogy a szerződés I.2. pontja alatt felsorolt Érintett önkormányzatok hulladékgazdálkodási közszolgáltatásának folyamatos biztosítása érdekében a Polgári Törvénykönyvről szóló 2013. évi V. törvény 6:208.§ alapján Átruházó a Közszolgáltatási szerződésben meghatározott, és abból eredő minden jogát és kötelezettségét az Átvállalóra átruházza.

2. Átvállaló kijelenti, hogy a szerződéskötést megelőzően az Átruházó és a Szolgáltató között létrejött, jelen szerződés tárgyát képező Közszolgáltatási szerződést és annak mellékleteit teljes terjedelmében megismerte, tartalmát értelmezte és megértette. Az Átruházó által átruházott jogok gyakorlásával élni kíván, a kötelezettségeket teljesíti, azt átvállalja, jelen szerződés hatályba lépésével egyidőben a szerződésátruházással érintett szerződéses kötelemben az Átruházó helyébe lép. Átvállaló tudomásul veszi, miszerint az Átruházóval szemben sem a Közszolgáltatási szerződésből, sem jelen átruházási szerződésből eredően sem most sem a jövőben sem saját, sem az Érintett önkormányzatok képviseletében nem jogosult követelést támasztani, érvényesíteni.

3. Átruházó a szerződés aláírásával egyidejűleg a következő dokumentumok egy eredeti példányát adja át Átvállaló részére: Közszolgáltatási szerződés mellékletekkel együtt.

**III. Vegyes rendelkezések**

1. A Szolgáltató kijelenti, hogy a jelen szerződésbe foglalt szerződésátruházás tényét megismerte, annak joghatásával teljes mértékben tisztában van, a szerződésátruházás tényét elfogadja. Kijelenti továbbá, hogy az Átruházóval szemben sem a Közszolgáltatási szerződésből, sem jelen átruházási szerződésből eredően sem most sem a jövőben nem jogosult követelést támasztani, érvényesíteni.

2. Szerződő felek rögzítik, hogy a Közszolgáltatási szerződés alapján Szolgáltató az Átruházó részére rendelkezésre bocsátott 3.000.000,- Ft, azaz Hárommillió forint összeget, mint a Közszolgáltatási szerződés IV. pontjában meghatározott teljesítési biztosítékot. Szerződő felek rögzítik, hogy ezen összeg a jelen szerződésben meghatározott szerződésátruházásra figyelemmel Átvállalót illeti meg, így Átruházó kötelezettséget vállal arra nézve, hogy ezen összeget a jelen szerződés hatályba lépését követő 3 banki napon belül átutalja az Átvállaló OTP Bank Nyrt-nél vezetett 11732002-15838258-00000000 számú bankszámlájára.

3. Szerződő felek rögzítik, hogy közösen eljárnak a Közszolgáltatási szerződés IV.2. pontjában meghatározott felelősségbiztosítást nyújtó Allianz Hungária Zrt-nél annak érdekében, hogy a jelen szerződésátruházásra figyelemmel ezen felelősségbiztosítás kedvezményezettjének személye Átvállalóra változzon.

4. Az Átruházó jelen okiratban tájékoztatja a Ráckeve és Térsége Önkormányzati Beruházási Társulást és Délegyháza Község Önkormányzatát, mint az átruházással érintett közszolgáltatási szerződésben a megrendelői oldalon szerződő partnereit a szerződésátruházás tényéről, az Átvállaló megnevezéséről.

Jelen szerződés a felek aláírásával jön létre és 2020. ……….hó….-én lép hatályba.

Kelt: …………………, 2020. ……………. Kelt: …………………, 2020. …………….

|  |  |  |
| --- | --- | --- |
| **Átruházó képviseletében** | **Átvállaló képviseletében** | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Név: dr. Cser-Palkovics András  Pozíció: Társulási Tanács elnöke | Név: dr. Szeberényi Gyula Tamás  Pozíció: Társulási Tanács elnöke | |
|  | |
| Kelt: …………………, 2020. ……………. Kelt: …………………, 2020. …………….  **Szolgáltató képviseletében** | |  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | |
| Név: Agatics Roland  Pozíció: Ügyvezető | |  | |

*Záradék*

Délegyháza Község Önkormányzata továbbá Ráckeve és Térsége Önkormányzati Beruházási Társulás kijelenti, hogy a jelen szerződésbe foglalt szerződésátruházás tényét megismerte, annak joghatásával teljes mértékben tisztában van. Kijelenti továbbá, hogy az Átruházóval szemben sem a Közszolgáltatási szerződésből, sem jelen átruházási szerződésből eredően sem most sem a jövőben nem jogosult követelést támasztani, érvényesíteni.

|  |  |
| --- | --- |
| Kelt: …………………, 2020. …………….  **Délegyháza község Önkormányzata képviseletében** | Kelt: …………………, 2020. ……………. Kelt: …………………, 2020. …………….  **Ráckeve és Térsége Önkormányzati Beruházási Társulás képviseletében** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Név: Dr. Riebl Antal  Pozíció: Polgármester | Név: Bencze István  Pozíció: Társulási Tanács elnöke |